Názov projektu: Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny

Kód projektu: 22420320030

**Príklad dobrej praxe inkluzívneho vzdelávania**

|  |  |
| --- | --- |
| **Názov príkladu dobrej praxe:** | Inklúzia dieťaťa so zrakovým postihnutím … |
| **Názov organizácie,**  **v ktorej sa vykonávala pilotáž:** | Únia nevidiacich a slabozrakých Slovenska, Krajské stredisko Trnava |
| **Adresa organizácie,**  **v ktorej sa vykonávala pilotáž:** | Trhová 2, 917 01 Trnava |
| **Kraj, štát** | Trnavský kraj, Slovenská republika |
| **Kľúčové slová:** | |
| **Kompenzačné pomôcky, zrakové postihnutie, dieťa, inklúzia, rovesníci** | |
| **Ciele PDP:** | |
| Inklúzia zrakovo postihnutého dieťaťa do prirodzeného prostredia, vrstovníckej skupiny detí. | |
| **Východiská PDP:** | |
| Vyrovnávanie sa s následkami nedávno vzniknutého zrakového postihu. | |

**1) Stručná anotácia PDP:**

Projekt inkluzívneho vzdelávania sa v rámci našej organizácie, Únia nevidiacich a slabozrakých Slovenska, obsahovo zameriaval na získavanie zručností a rozvoj v rámci sebaobsluhy a priestorovej orientácie zrakovo postihnutého dieťaťa vo veku 13 rokov. Chlapec, vlastným menom Jakub Z., prišiel o zrak v dôsledku iného zdravotného problému. Po operácii mu bol zrak poškodený natoľko, že v prvých mesiacoch vôbec nevidel. Odvtedy došlo k výraznému rozvoju zrakových funkcií. Jakubov zdravotný stav obmedzil jeho možnosti stretávania sa s priateľmi a formy trávenia voľného času v rámci svojho sociálneho okolia. Projekt inkluzívneho vzdelávania má prispieť k možnostiam prekonania dôsledkov zrakového postihnutia a umožniť jeho spätné začlenenie do prirodzenej vrstovníckej skupiny.

**2) Ciele súvisiace s kľúčovými kompetenciami prierezových tém (PT):**

**Získanie:**

**Komunikačnej kompetencie:**

- pochopenie vlastného zdravotného postihu a schopnosť komunikácie aj na túto tému s rovesníkmi

- schopnosť aktívneho zamerania na zručnosti, nadania a záujmy a ich špecifikácia v rámci komunikačného procesu

**Vzdelávacej kompetencie:**

* na základe vykonanej sociálnej rehabilitácie – získanie schopnosti efektívneho využitia kompenzačných pomôcok v rámci vzdelávacieho procesu
* schopnosť uchovávania poznatkov a ich následná transformácia do ďalšieho vzdelávania
* schopnosť vhodného rozvrhnutia času potrebného k vykonaniu zadanej úlohy

**Sociálnej kompetencie:**

* uvedomenie si samého seba ako plnohodnotného člena skupiny schopného vytvárať sociálne väzby
* vytváranie dlhodobých vzťahov v skupine
* získanie zodpovednosti za svoje terajšie aj budúce rozhodnutia a činy

**Kompetencii efektívneho napĺňania voľného času:**

* rozšírenie možností zapojenia sa do bežných voľnočasových aktivít s rovesníkmi bez zrakového postihnutia
* efektívne využívanie voľného času
* edukácia detí bez zdravotného handicapu o možnostiach zapojenia detí s handicapom do hier a voľnočasovej zábavy

**3) Popis realizácie príkladu dobrej praxe:**

**Apríl 2015**

Prebehlo stretnutie s chlapcom a jeho rodinou. Na základe vyjadrených potrieb sme spoločne zostavili Individuálny rozvojový plán, zameraný na rozvoj zručností v rámci sebaobsluhy, orientácie v prostredí a komunikácie so sociálnym prostredím. So zreteľom na tri uvedené formy sociálnej rehabilitácie bol zostavený zoznam kompenzačných pomôcok potrebných k tomu, aby sme dosiahli ciele. Zoznam obsahoval:

* elektronickú čítaciu lupu schopnú ukladať a zväčšovať obrázky, vhodnú na zrakovú terapiu a rozvoj zachovaných zrakových funkcií
* kalkulačku s hlasovým výstupom
* elektronický detektor prekážok v teréne
* detektor bankoviek určený na správnu identifikáciu euro bankoviek
* eurocash box určený na správnu identifikáciu euro mincí
* náramkové hodinky s hlasovým výstupom
* indikátor hladiny slúžiaci na bezpečné zalievanie horúcich a studených nápojov
* šablóna na podpisovanie
* spoločenské hry špeciálne upravené pre potreby zrakovo postihnutého dieťaťa, v zložení: dáma, človeče nehnevaj sa, zvukové pexeso, žolíkové karty a ozvučená lopta.

Získavanie zručností v rámci spomínanej sebaobsluhy, priestorovej orientácie a komunikácie prebiehalo metódou sociálnej rehabilitácie. Zvlášť prebiehala sociálna rehabilitácia zameraná na:

* **sebaobsluhu v rámci bežných činností:** nakupovanie, sebaobsluha v kuchyni
* **priestorovú orientáciu a samostatný pohyb:** identifikácia prekážok, zvládanie samostatných presunov z bodu A do bodu B
* **komunikáciu:** efektívne trávenie voľného času, získavanie informácií, nácvik podpisovania

**Individuálny rozvojový plán** ďalejobsahoval formy, frekvenciu a miesto stretávania sa a výkonu sociálnej rehabilitácie, čiastkové ciele a metódy na ich dosiahnutie.

**Máj 2015**

V máji bol zahájený proces sociálnej rehabilitácie. Jakub postupne získaval hore uvedené zručnosti. Vynikal najmä v priestorovej orientácii a samostatnom pohybe, čo je spôsobené jednak samotnými schopnosťami menovaného dieťaťa, jeho zachovanou vizuálnom predstavou prostredia a postupnom zlepšovaní zrakových funkcií.

Sociálne rehabilitácie prebiehali s využitím kompenzačných pomôcok, ktoré sú majetkom Krajského strediska. Po nákupe pomôcok zo zoznamu, boli aj tieto súčasťou vykonávaných sociálnych rehabilitácii a naďalej budú slúžiť na zapožičiavanie do domáceho prostredia tohto, aj ďalších klientov Krajského strediska ÚNSS Trnava.

**Jún 2015**

Prebiehalo pokračovanie v sociálnych rehabilitáciách a dosahovaní vytýčených cieľov. Chlapec dokázal pracovať viac samostatne, zdokonalila sa orientácia v prostredí, spôsoby komunikácie, získavanie informácií z prostredia, ako aj jeho sebestačnosť. V rovesníckej skupine mohol tráviť viac času a to pri loptových a spoločenských hrách.

Napriek šikovnosti a odhodlaniu je však potrebné zachovanie procesu sociálnej rehabilitácie aj v budúcom čase, kedy sa zvýšia školské aj osobnostné nároky samotného dieťaťa, aj jeho okolia.

Informácie o projekte, jeho prínosoch a priebehu boli poskytnuté novinárom počas tlačovej konferencie uskutočnenej k záveru projektu.

**4) Evaluácia - záverečné zhodnotenie realizácie (klady, zápory a ďalšie doporučenia):**

Uskutočnený projekt v rámci organizácie hodnotíme nadmieru pozitívne. Sociálna a ekonomická forma podpory, ktorú daný projekt priniesol umožnila, aby sa prostredníctvom sociálnej rehabilitácie plnohodnotne začlenil mladý človek do svojej sociálnej skupiny, z ktorej bol v dôsledku získaného postihnutia dočasne vylúčený a stratil sociálne väzby.

Perspektívou projektu je možnosť ďalšieho využitia kompenzačných pomôcok na pomoc mnohým iným ľuďom s rovnakým postihom a umožnenie ich sebarealizácie a nadobudnutia sebestačnosti. Vzhľadom na citlivosť daného prípadu, kedy sa jedná o osobu detského veku, po prekonaní vážneho ochorenia s dlhodobými následkami, však nie je možná prílišná medializácia tejto pomoci. Na jednej strane tento fakt možno považovať za negatívum, na strane druhej nepovažujeme medializáciu tejto osoby za nutnú a potrebnú. Cieľom projektu nie je spropagovať štedrosť a sociálne cítenie jeho realizátorov, ale pomôcť konkrétnemu človeku pri zvládnutí konkrétnych problémov a jeho následnú inklúziu do sociálneho prostredia.

**5) Hodnotenie garanta:**

Projekt s názvom „Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny“ naplnil predpokladaný zámer a pri realizácii aktivít splnil očakávané výstupy. Cieľom bolo zlepšenie a uľahčenie života zrakovo znevýhodneného chlapca. Do aktivít boli zapojení rovesníci – zrakovo znevýhodnení mladí ľudia a dobrovoľníci z radov študentov. Realizáciou projektu sme pomohli aj jeho rovesníkom, ktorí budú na základe našich praktických skúseností využívať poskytnuté pomôcky. V rámci projektu mali študenti možnosť oboznámiť sa s problematikou zrakovo znevýhodnených mladých ľudí.

**6) Zoznam príloh:**

*(metodické materiály, publikácie, metodické listy, skriptá, ...)*

***2 tlačové konferencie – termíny a zoznam médií máte (RTVS, Regina)***

***Webová stránka UNSS Trnava:*** [***www.trnava-unss.sk***](http://www.trnava-unss.sk) ***- článok o projekte***